Roniştişê dewaya Sebahat Tûncele û Gultan Kişanake Mehkemeya Cezaya Girane ya Meletî ya 1’ine de ame kerdene. Netîceyê roniştişî de seba Kişanake bi îdîaya endamîye 11 serrî û 3 mengî, propaganda ra zî 3 serrî, seba Tûncele zî 9 serrî û 9 mengî û propaganda ra zî 5 serrî û 3 mengî ceza amî dayene.
Roniştişo 12’in yê dewaya hemşaredara Şaredarîya Pîle ya Amedî Gultan Kişanake û hemsereka pêroyîye ya DBP’yî Sebahat Tûncele Mehkemeya Cezaya Girane ya Meletî ya 1’ine de ame kerdene. Dimayo ke Tûncele, Kişanake û avûkatanê înan pawitiş kerd, mehkema qerarê xo eşkera kerd.
Mehkema bi îdîaya “endamîya organîzasyonî” 11 serrî û 3 mengî û bi îdîaya “propagandaya organîzasyonî” 3 serrî ceza daye Kişanake; bi îdîaya “endamîya organîzasyonî” 9 serrî û 9 mengî û bi îdîaya “propagandaya organîzasyonî” zî 5 serrî û 3 mengî ceza daye Tûncele.
